**Էմիլի Օսթեր** (անգլ.՝ Emily Fair Oster, փետրվարի 14, 1980(1980-02-14), Նյու Հեյվեն), ամերիկացի տնտեսագետ։ Ընդգրկված է «Հարյուր կենդանի հանճար» ցուցակում։ Օսթերը հանրությանն առավել հայտնի է հեռուստատեսությամբ ներկայացված իր հոդվածների և ներկայացումների շնորհիվ, այդ թվում The Wall Street Journal-ում ներկայացված իր աշխատանքի և 2007 թվականին TED Talk-ում նրա հայտնվելու, ինչպես նաև Սթիվեն Լևիթի և Սթիվեն Դաբների գրքի շնորհիվ, որտեղ նկարագրվում է իր աշխատանքը։

Մանկություն
-----------

Երբ Էմիլին երկու տարեկան էր, ծնողները նկատել են, որ սենյակում աղջիկը խոսում է ինքն իր հետ։ Էմիլիի ծնողները անհանգստանալով՝ առանց դստեր իմացության ձայնագրել են իր խոսքերը և ուղարկել ծանոթ հոգեբանների և լեզվաբանների։ Ձայնագրությունների մանրակրկիտ վերլուծությունը ցույց է տվել, որ աղջկա խոսքն ավելի բարդ է և հարուստ, երբ նա մենակ է։ Այսպիսով, Էմիլին դարձել է հետազոտության օբյեկտ, որը լույս է տեսել 1989 թվականին՝ Narratives from the Crib անունով և վերատպվել 2006 թվականին՝ ներկայացնելով Օսթերի նախաբանը։

Կարիերա
-------

Նա սովորել է Հարվարդում, որտեղ ստացել է երկու գիտական աստիճան։ Հարվարդն ավարտելուց հետո դասավանդում էր Չեքագի բիզնեսի դպրոցում, այնուհետև՝ Բրաունի համալսարանում, որտեղ մինչ այժմ զբաղեցնում է տնտեսագիտության պրոֆեսորի պաշտոնը։ Նրա հետազոտության շրջանակները բավականին լայն են՝ առողջապահական տնտեսագիտությունից մինչև փորձարարական մեթոդաբանություն։

Ակադեմիայում Օսթերը հայտնի է հեպատիտ B և «կորած կանանց» հանելուկի փիլիսոփայության վերաբերյալ ատենախոսությամբ (Hepatitis B and the Case of the Missing Women), որտեղ մշակել է այն տեսությունը, ըստ որի հեպատիտ B-ը կարող է լինել տարբեր երկրներում ավելի շատ տղաների, քան աղջիկների ծննդաբերելուելու պատճառ։

Այսպիսով, Օսթերը կարողացել է բացատրել Հարվարդի ուսուցիչների՝ 1990 թվականին Ամարտիա Սենի բարձրացրած խնդիրը իր հայտնի «Ավելի քան 100 միլիոն կորած կանայք» ակնարկում։ Այնուամենայնիվ, 2008 թվականի ապրիլին Օսթերը հետաքննել է նոր տվյալները և իր հին ուսումնասիրությունները սխալ համարել՝ նշելով, որ հեպատիտ B-ն չի բացատրում տղամարդկանց գերակշռությունը Չինաստանում։

Օսթերը նաև ուսումնասիրել է ՄԻԱՎ-ը Աֆրիկայում։ 2007 թվականին TED Talk-ի իր ելույթում խոսել է ՄԻԱՎ վարակի վերաբերյալ հասարակական քաղաքականության մասին։ Օսթերի աշխատանքը հեռուստատեսությունում և Հնդկաստանում (որտեղ նա զբաղվում էր կանանց նկատմամբ խտրականությամբ) կարևորվել է Սթիվեն Լևիթի երկրորդ գրքում, որը դարձել է բեսթսելեր։

Օսթերը հեղինակել է Expecting Better: How to Fight the Pregnancy Establishment with Facts գիրը, որը դարձել է վեճերի առիթ։ Իր գրքում Օսթերը պնդում է, որ հղիության ընթացքում կանանց անվտանգությանը վերաբերող բազմաթիվ ցուցումներ սխալ են։ Մասնավորապես, Օսթերը վիճարկել է հղի կանանց ալկոհոլ խմելու կատեգորիկ արգելքը. նա պնդում է, որ չկա գիտական ապացույց, որ չափավոր խմելը կարող է բացասաբար ազդել պտղի զարգացման վրա։

Ընտանիք
-------

Հայրը՝ Ռեյ Ֆերը տնտեսագիտության, իսկ մայրը՝ Շարոն Օսթերը կառավարման պրոֆեսոր է։

2006 թվականից Էմիլին ամուսնացած է տնտեսագիտության պրոֆեսոր Ջ. Շապիրոյի հետ։

Արտաքին հղումներ
----------------

* Oster’s research home page (Brown) Archived 2018-04-22 at the Wayback Machine.
* Emily Oster: What do we really know about the spread of AIDS? TED, March 2007
* The Future of Economics Isn’t So Dismal New York Times, January 10, 2007
* Preventing HIV in Africa: Understanding Sexual Behavior Change Archived 2010-06-10 at the Wayback Machine. Video Interview
* *Михаил Попов* Звезда двух наук. Արխիվացված է Մարտ 21, 2017 Wayback Machine-ի միջոցով: // SmartMoney Россия, 11-17 июня 2007

Ծանոթագրություններ
------------------

1. ↑
2. ↑  *Dubner, Stephen J.; Levitt, Steven D* "The Search for 100 Million Missing Women". — 2005.
3. ↑  *Emily Fair Oster* Hepatitis B and the Case of the Missing Women // *Journal of Political Economy*.
4. ↑  *Sen, Amartya,* More Than 100 Million Womer Are Missing.
5. ↑  *Levitt, Steven D* An Academic Does the Right Thing // *Freakonomics: The hidden side of everything*. — 2012.
6. ↑  *Emily Fair Oster* Hepatitis B Does Not Explain Male-Biased Sex Ratios in China.
7. ↑  *Conway, Laura* "Got A Riddle? Ask Economist Emily Oster" // *Planet Money: The economy explained*. — 2009.
8. ↑  Emily Oster’s Alcohol and Pregnancy Advice is Deeply Flawed and Harmful // *NOFAS.*. Архивировано из первоисточника 15 Մարտի 2018.
9. ↑  *Susan Astley* The Conventional Pregnancy Wisdom is Right—Do NOT Drink while Pregnant // *University of Washington.*.
10. ↑  *Oster, Emily* No Alcohol During Pregnancy Is Just Another Shame Battle in the Mommy Wars // *Time*.